Lyduvėnų II piliakalnis

Lyduvėnų II piliakalnis, vadinamas Barsukalniu – piliakalnis Raseinių rajono savivaldybės teritorijoje, Lyduvėnuose, Šiluvos seniūnija.

 Piliakalnis 
miniatiūra|250x250px|3D modelis|kairėje
Piliakalnis yra 350 m į pietvakarius nuo Lyduvėnų pirmojo piliakalnio. Jis įrengtas aukštumos kyšulyje Lyduvos kairiajame krante. Aikštelė netaisyklingo keturkampio formos, pailga šiaurės rytų – pietvakarių kryptimi, 44 m ilgio, 5-20 m pločio, 2 m žemesniu šiaurės rytų galu. Jos pietvakarių krašte supiltas 14 m ilgio, 1,5 m aukščio, 14 m pločio pylimas, kurio 2,5 m aukščio išorinis šlaitas leidžiasi į 10 m pločio, 1,5 m gylio griovį. Šiaurės rytų šlaite, 4 m žemiau aikštelės yra 3 m pločio terasa, dar 3 m žemiau – kita 9 m pločio terasa. Šlaitai statūs, 18 m aukščio.

Aikštelės kraštai nugriuvę. Piliakalnis apaugęs lapuočiais. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 11000 m².

 Legenda 
Pasak legendos, kadaise piliakalnyje stovėjo pilis, kurioje gyveno kunigaikštytė Danutė. Ji išlydėjo savo mylimąjį į karą su kryžiuočiais ir nesulaukė jo grįžtant. Likusi viena ji vis liejo ašaras ir taip susidarė Lyduvos upelis. O Danutės liūdesio vietą pradėta vadinti Lyduvėnais.

 Tyrimai 
1967 m. piliakalnį žvalgė Istorijos institutas.Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. LAA, p. 97 (Nr. 383) Piliakalnis datuojamas I tūkstantmečiu – II tūkstantmečio pradžia.

 Šaltiniai 

 Lietuvos TSR kultūros paminklų sąrašas, V., 1973, p.166
 Gitana Kazimieraitienė. Legendos pasakoja: Lietuvos geografiniai objektai. Kaunas: Šviesa, 2008, 33 p. ISBN 5-430-04769-4.

 Nuorodos 
 Lietuvos piliakalniai. Lyduvėnai II
 Hillforts.eu atvirųjų duomenų ištekliai

Kategorija:Piliakalniai Raseinių rajone
Kategorija:Lyduvėnai